# data[].attributes.body
Adonis, syn cyperského kráľa Kinyra, bol označovaný za najkrajšieho človeka na svete, bol údajne krajší ako bohovia. Možno aj preto sa do neho zaľúbila sama  bohyňa lásky a krásy Afrodita. Zostupovala kvôli nemu z Olympu a dokonca s ním chodila na lov, hoci to nebola jej záľuba. Raz sa  Adonis vybral sám na lov diviakov, čo sa mu však stalo osudným. Poranené zviera ho napadlo a obrovskými tesákmi ho na mieste usmrtilo. Keď ho Afrodita našla, v zúfalstve prekliala osud,  silnejší než samotní bohovia, a s plačom sa vrhla na kolená pred Diom, aby jej miláčika aspoň na čas vrátil. Istý čas Afrodita tak smútila za Adonisom, že nešírila lásku a na Zemi sa prestali rodiť živé tvory. Zeus vyhovel prosbe Afrodity. Požiadal boha podsvetia Háda, aby vždy na jar pustil Adonisa   z podsvetia. Adonis teda odvtedy zostáva pol roka v podsvetí a len na pol roka sa vráti na zem, kde žije spolu s Afroditou. Celá príroda sa raduje a odieva sa do zelene a kvetov, keď sa na jar Adonis vracia na zem, a zahaľuje do smútku, keď sa na jeseň odoberá do ríše tieňov.

# data[].attributes.body
Pandora bola manželkou Titána Epimetea.  Keď Titán Prometeus , priateľ a ochranca ľudstva, naučil ľudí používať oheň, vyrábať nástroje, stavať domy, liečiť choroby  a naučil ich vzdelávať sa, ľudia boli šťastní a spokojní – prestali sa báť bohov. To sa bohom nepozdávalo. Zeus sa rozhodol poslať na Zem zlo, aby ľudom život strpčil. Spolu s Hefaistom vytvorili z hliny krásne dievča a Zeus mu vdýchol život. Ďalej Zeus požiadal bohov, aby dievča obdarovali. Bohovia ju urobili krásnou, milou, múdrou a pôvabnou, ale darovali jej veľa toho, čoho sa chceli zbaviť.  To uzatvorili do skrinky . Zeus dal žene meno Pandora ( obdarovaná všetkými darmi). Bohovia Pandoru z pomsty poslali na svet k Prometeovmu bratovi Epimeteovi.  Epimeteus sa samozrejme do Pandory zaľúbil a oženil sa s ňou. Keď Pandora otvorila skrinku, svoje veno, okamžite z nej vyletelo zlo : nenávisť, utrpenie, choroba, žiarlivosť, smútok.... Zlo sa rozletelo po svete. Pandora skrinku rýchlo zatvorila, ale zostalo v nej len to, čo zlo zatlačilo na samé dno : nádej .

# data[].attributes.body
V Malej Ázii sa nachádzalo mesto Trója, ktorého vládcom bol kráľ Priamos. Jeho žene Hekabe sa raz prisnil sen, že sa jej narodila fakľa – podľa veštby jej dieťa bude skazou Tróje. Rodičia sa pokúsili vzoprieť veštbe a syna,  ktorý sa im narodil, pohodili v lese. Chlapca zachránila medvedica a pastieri, ktorí mu dali meno Paris. Paris mal tú česť , aby rozhodol spor medzi bohyňami Hérou, Afroditou a Aténou o prvenstvo v kráse. Paris označil za najkrajšiu Afroditu tiež preto, že mu za manželku sľúbila najkrajšiu ženu sveta. Bohovia Parida priviedli do Tróje, kde ho spoznal kráľ Priamos. Rodičia zabudli na veštbu a prijali syna späť. Parida osud zavial na Spartu, kde sa zaľúbil do Heleny, najkrajšej ženy sveta. Bola vydatá, no Paris ju uniesol. Trójska vojna začala ako pomsta manžela Heleny, Meneláa, ktorý požiadal o pomoc brata, mykénskeho kráľa  Agamemnóna. Trójska vojna trvala desať rokov a bohovia sa podľa sympatií prikláňali na obe strany. O víťazstve Achájcov rozhodla lesť kráľa Odysea – obrovský drevený Trójsky kôň, ktorý bol darom Achájcov Tróji na znak  rezignácie. Trójsky koň bol plný bojovníkov, ktorí v noci vyšli von a dobyli bezbrannú Tróju. Jej vojaci predčasne oslavovali a zničili tiež hradby, aby koňa vtiahli  do mesta.

# data[].attributes.body
Prečítajte si v skupine text báje s porozumením tak, aby ste ho vedeli po prečítaní zreprodukovať zvyšným skupinám.

# data[].attributes.body
Dôkladne si prečítaj úlohy pre vašu skupinu a vypracuj ho pod vašu báj:
1.ADONIS: - vyhľadajte na internete obrázok a informácie o bohyni AFRODITE
1. PANDORA - vyhľadajte na internete obrázok a informácie o Pandore
1. TRÓJSKA VOJNA - vyhľadajte na internete obrázok a informácie o Hére a Aténe

# data[].attributes.body
2. ADONIS - Napíšte, aký jav sa Gréci pokúsili vysvetliť v  báji o Adonisovi?
2. PANDORA - Napíšte, symbolom čoho je Pandorina skrinka  v povedomí ľudstva?
2. TRÓJSKA VOJNA - napíšte, čo bolo príčinou trójskej vojny podľa báje ?

# data[].attributes.body
3. ADONIS - Určite ste si všimli, že v rozprávaní chýba priama reč. Ako priamu reč vymysli preto rozhovor Afrodity a Dia! Pridaj obrázok ich rozhovoru :o)
3. PANDORA -Uveďte tri dôvody, prečo Zeus nechcel, aby boli ľudia šťastní a spokojní ! Pridaj obrázok Dia.
3. TRÓJSKA VONA - trójsky kôň – určite poznáš tento termín i z počítačového slovníka. Vysvetli všetky významy tohto spojenia a pridaj obrázok trójskeho koňa

# data[].attributes.body
Siréna – obludy so ženskou hlavou a vtáčím telom. Spevom, ktorý bol prenikavý, lákali námorníkov, zabili ich a vycicali im krv.

Múzy sú bohyne umení : dcéry Dia a bohyne pamäti Mnemosyny. Bolo ich deväť.

Panický strach je odvodený od slova Pan. Pan bol bohom lesov, lovcov a pastierov a narodil sa s capími nohami,  rohami. Bol taký odporný, že vlastná matka pred ním utekala – panický strach.

Význam slova echo ( ozvena) súvisí s lesnou nymfou, ktorá sa utrápila, lebo jej lásku odmietol mladík Narcis.

Hermafrodit – odvodené od mena krásneho syna boha Herma a Afrodity, telo ktorého spojili bohovia s nymfou Salmakis, lebo sa do neho zaľúbila.

Slovo hygiena – v gréckej mytológii dcéra boha lekárstva Asklepia, bohyňa   zdravia. Pomáhala otcovi.

Hypnóza, od slova Hypnos- boh spánku a sám spánok. Syn bohyne noci Nykty a boha temnoty Tartara.

# data[].attributes.body
Afrodita je starogrécka bohyňa spájaná s láskou,žiadostivosťou,krásou,rozkošou,vášňou a plodením.Medzi hlavné symboly Afrodity patria myrty,ruže,holubice,vrabce a labute.

# data[].attributes.body
,,Trojský kôň” je tiež malware ale v tomto ho zmysle považovali za dar ale nebol dar ale dokonalí plán na výhru vojny.Trójsky Kôň bol ako dar na ukončenie vojny ale v trojskóm koňovi boli vojaci a keď ho priviezli do mesta (rozbúraly hradby aby sa zmestil dnu) tak vojaci odvážne vyšli z Trójského koňa a dobily nepriateľov. Trójsky kôň bola konštrukcia z dreva v tvare koňa. Po vojne vojaci oslávili výhru.

# data[].attributes.body
Je známa najmä tým, že priniesla svetu zlo a utrpenie. Bola matkou Pyrrhy, ktorá s manželom Deukaliómom založila po potope sveta nový ľudský rod.

# data[].attributes.body
Hera: ochraňuje rodinu, rodiace ženy a deti. Je manželkou a sestrou boha Dia. Je totožná s rímskou bohyňou Juno.
Aténa: bohyňa múdrosti, inšpirácie, odvahy, spravodlivosti. Jej symbolom je sova.

# data[].attributes.body
Pandorina skrinka je symbolom zhubného daru a uvoľneného zla

# data[].attributes.body
Paris sa zaľúbil do Heleny. Helena bola vydatá ale Paris ju uniesol. Trojská vojna začala ako pomsta manžela Heleny.

# data[].attributes.body
1. Lebo sa prestali báť bohov.
2. Lebo boli šťastní a spokojní
3. Lebo nepotrebovali bohov

# data[].attributes.body
Počas jari všetko rastie farmárom sa darí lebo bohyňa lásky je spokojná lebo Adonis sa vrátil z podsvetia ale cez jeseň a zimu sa nedarilo bola zima lebo Adonis išiel do podsvetia a bohyňa lásky bola smutná.